NaiveNeuron/SloPal huggingface dataset:
Sulík, Richard, predseda NR SR (2011-06-02):
Chce zaujať záverečné slovo spravodajca? Nech sa páči.
Pčolinský, Peter, podpredseda NR SR (2023-03-17):
Tri faktické poznámky. Karol Kučera, prvá.
Blaha, Ľuboš, podpredseda NR SR (2023-11-23):
139. Pán poslanec Roman Mikulec, nech sa páči.
Laurenčík, Milan, podpredseda NR SR (2020-04-29):
Ďakujem. Na vaše vystúpenie evidujem sedem faktických poznámok. Nech sa páči, pán Tomáš Erik.
Remišová, Veronika, poslankyňa NR SR (2017-06-14):
... túto novelu zákona zlými medziľudskými vzťahmi v ústave, kde si podľa nej robia naprieky. Ja som absurdnejšie odôvodnenie novely zákona ešte nepočula. Keby sa parlament mal zaoberať zlými vzťahmi na štátnych úradoch, tak od rána do večera by nerobil nič iné, len by riešil nejaké spory medzi zamestnancami. A takéto odôvodnenie už vôbec nie je dôvodom na zmenu zákona tak závažného ako fungovanie Ústavu pamäti národa. Čiže áno, ja, MOST síce môže predkladať schránkové zákony a tváriť sa ako nejaký ochranca spravodlivosti, ale touto novelou, pod ktorú sa podpísal, úplne stratil akýkoľvek morálny kredit. A je mi to veľmi ľúto.
Matovič, Igor, podpredseda vlády a minister financií SR (2022-02-18):
Ja vás upozorňujem, že ste podpredseda vlády, súčasť megastroju korupcie a prania špinavých peňazí, a mali by ste držať hubu a krok a nechať mi priestor na to, aby som predstavil stanovisko vlády. (Potlesk a prerušenie vystúpenia predsedajúcim.)
Figeľ, Ján, podpredseda NR SR (2013-10-18):
S ďalšou faktickou Alojz Přidal.
Zmajkovičová, Renáta, podpredsedníčka NR SR (2013-03-14):
Pán poslanec Poliačik.
Kollár, Boris, predseda NR SR (2023-06-13):
Áno.
Glváč, Martin, podpredseda NR SR (2019-09-13):
Ďakujem. Vyhlasujem rozpravu za skončenú. Pýtam sa, pán navrhovateľ. Nech sa páči, áno, máte slovo.
Muránsky, Peter, poslanec NR SR (2011-10-21):
Pán predseda, v rozprave nevystúpil žiaden poslanec a nepodal žiaden pozmeňujúci návrh, takže budeme hlasovať o bodoch spoločnej správy 1 až 21 spoločne, s návrhom gestorského výboru schváliť.
Figeľ, Ján, podpredseda NR SR (2013-03-20):
Pán poslanec, ak dovolíte, ja vás prerušujem, pretože vidím, že máte dobrý rozbeh.
P. Hrušovský, predseda NR SR: (2004-12-01):
M. Maxon, poslanec: Ďakujem pekne. Možnože pán minister financií nás počul a už v taške nesie tie milióny, čo potrebujeme na výkony vo verejnom záujme, to by bolo to najoptimálnejšie riešenie. A ďakujem pekne, pán poslanec Blanár, za podporu toho môjho vystúpenia. A chcel by som teda ešte raz apelovať na vás všetkých, nemali by sme sa na tento problém pozerať z uhla prístupu politických strán zastúpených v Národnej rade Slovenskej republiky, majme ambíciu tento problém vyriešiť bez akéhokoľvek politického nazerania na vec, kto to predložil, kto to podporil. Ja to naozaj považujem za vážny spoločenský problém a je našou povinnosťou, aby sme v tomto smere veci pohli pozitívne dopredu. Ďakujem pekne.
Hort, Milan, podpredseda NR SR (2010-12-14):
Ďalej je prihlásená do rozpravy pani poslankyňa Jana Žitňanská. Nech sa páči.
M. Hort, podpredseda NR SR: (2009-10-22):
Otváram všeobecnú rozpravu. Konštatujem, že som do rozpravy nedostal žiadnu písomnú prihlášku. Tak sa pýtam, kto chce využiť možnosť prihlásiť sa do rozpravy ústne. Evidujem prihlášku pána poslanca Ivana Štefanca, ale aj Stanislava Janiša. Uzatváram možnosť prihlásiť sa do rozpravy ústne a slovo má pán poslanec Ivan Štefanec. Nech sa páči.
Vons, Peter, poslanec NR SR (2023-03-23):
Ďakujem pekne. Tak rovnako aj ja sa chcem poďakovať pracovníkom na ministerstve dopravy za tento zákon, ktorý nám tuná aj fyzický doniesol pán minister. Je to skutočne určite veľa práce za tým. Rovnako pozdravujem, aj na balkóne tu máme zástupcu civilného letectva. Je to pilot, ktorý sa tiež pozrel na to, ako bude prebiehať toto rokovanie. A práve to civilné letectvo sa tam, samozrejme, aj tomu venujú. A vieme, že, že tam, proste, ako povedal aj teraz pán minister, máme veľké rezervy. A predsa je to, predsa tých, tú leteckú dopravu do budúcnosti budeme potrebovať, pretože je to jeden z najrýchlejších spôsobov dopravy ako takej. Takú, by som povedal, tú realitu nám odkrylo vlastne, odkrylo ten, tá pandémia, keď vlastne mnohé tie letiská skutočne takmer padli na hubu. A aj momentálne sú, dá sa povedať, na, na, úplne na pokraji nejakého takého prežitia. Takže ja dúfam rovnako ako povedal pán minister, že štát nájde tie prostriedky na to, aby tá letecká doprava bola patrične podporená a aby fungovala tak, ako sa v tomto období patrí. Takže ešte raz ďakujem. A verím, že do druhého čítania to prejde. A ešte v rámci toho sa možno pripravia nejaké veci, ktoré môže ešte vylepšiť tento zákon. Takže hlasovať o tomto bude dnes o jedenástej. Ďakujem.
Čepček, Martin, poslanec NR SR (2021-05-13):
Pán poslanec Baránik, pripomínam, že programové vyhlásenie vlády hovorí: „Vláda Slovenskej republiky bude pokračovať v humanizácii a v zmierňovaní obmedzení osôb vo výkone väzby a vo výkone trestu v kontexte odporúčaní vnútroštátnych a medzinárodných inštitúcií.“ To znamená, ja citujem programové vyhlásenie vlády, tým pádom je to náš záväzok, aby sme s tým niečo spravili do budúcna. Ďakujem.
Kolíková, Mária, poslankyňa NR SR (2022-12-06):
Áno, už, ďakujem pekne. No, bolo tu toľko podnetných vstupov, že ani neviem, na ktorú skôr reagovať. Tak asi využijem potom ešte vstup cez ústny príspevok a budem radšej reagovať asi na to kľúčové, o čom je prokuratúra. Ja si myslím skutočne, že stojíme pred vážnou otázkou, kde má mať prokuratúra miesto na Slovensku. Jednoducho my s tou prokuratúrou si tu žijeme spôsobom, že aj z tých jednotlivých vyjadrení je zrejmé, že jej dávame nezávislejšie postavenie ako súdom. No tak toto je naozaj hlboký omyl. Však hádam, ak niekto má nezávislé, nestranné posúdenie vecí v rámci celého trestného konania, tak to je súd. Veď súd rozhoduje o vine a nevine. Prokurátor je ten, ktorý donáša obžalobu na súd. No tak samozrejme, že ak je presvedčený, že tá vec nepatrí na súd, tak ju tam nedonesie. Ale ak je jeden prokurátor o tom presvedčený, ten nadriadený si to pozrie a si to nemyslí napriek tomu, že ten, ktorému tá vec náleží, je o tom skalopevne presvedčený, chce ju došetriť, tak musia existovať naozaj vážne, vážne dôvody, aby k tomu došlo. Veď takýmto spôsobom jednoducho umožníme, aby sa veci nešetrili. Na to tu máme súd, aby do toho zasiahol v momente, keď to k nemu príde, a tú vec vrátil, ak má za to, že tá vec nebola pripravená na konanie pred súdom. Ale to, že umožňujeme nadriadeným prokurátorom, osobitne generálnemu prokurátorovi zastavovať vlastne ten chod šetrenia daným prokurátorom, tak jednoducho neumožňujeme vec dôsledne a rýchlo prešetriť a dostať pred súd. To sa jednoducho deje, že my dávame priestor, osobitne ak je to generálny prokurátor, jednému mužovi, aby do veci zasiahol a v rámci všetkých konaní na Slovensku ich stopol. Tak to je.
Dostál, Ondrej, poslanec NR SR (2020-09-25):
Ďakujem, pán predsedajúci. V rozprave k uvedenému návrhu zákona vystúpili traja poslanci: pani poslankyňa Zemanová, pán poslanec Susko a pán poslanec Mazurek. Pani poslankyňa Zemanová podala dva pozmeňujúce návrhy a pán poslanec Susko jeden pozmeňujúci návrh. Najprv však budeme hlasovať o skrátení lehoty podľa § 83 ods. 4 zákona o rokovacom poriadku, keďže návrhy boli podané včera v rozprave.
Zelník, Štefan, poslanec NR SR (2017-12-06):
Ďakujem pekne za slovo. Ja len veľmi krátko chcem poďakovať kolegovi Suchánkovi, pretože ako jeden z mála diskutujúcich sa naozaj venoval zákonu, pretože doteraz, čo sme prerokovávali, to bolo všetko možné iné, len nie o zdravotníckom zákone. Áno, súhlasím s tebou, že naozaj zdravotníctvo je, ale chcem zdôrazniť, zdravotníctvo je dlhodobo podfinancované. Veď o tom aj svedčí vnútorná zadlženosť zdravotníctva a teda s týmto sa budeme vysporiadavať ešte iks rokov. Neurobí to iba jeden štátny rozpočet. Bolo by fajn a ja by som súhlasil s tým, že áno, to, čo si hovoril, že bolo by dobré povedať, na čo pacient má nárok, ale musíme aj povedať zároveň, že znamenalo by to prakticky zadefinovať, na čo pacient nárok nemá, pretože pri súčasnej legislatíve má pacient nárok na všetko. A neviem si predstaviť pri tejto atmosfére koalično-opozičnej, ako by takýto zákon vznikal. Je to, je to škoda, pretože to sme boli svedkom pri doplnkových ordinačných hodinách, kedy sa strašili ľudia, že budú platiť 50-eurové poplatky u lekára, a čo vôbec nebola absolútne pravda. Teda tento inštitút sa absolútne zneužil. A preto si neviem predstaviť, aj keď ten nápad je dobrý, ale ísť do Národnej rady s takým, aby sa zadefinovalo, áno, toto je nárok a toto už je mimo toho. Bohužiaľ, realita je taká, že znova by to len skončilo neuveriteľným proste populizmom a zneužívaním tejto témy. Takže pravdepodobne nikto do konca volebného obdobia sa s takouto, s takouto témou do toho nepustí. Ale dúfam, že v budúcnosti sa nájde takýto spoločný, spoločný konsenzus a bude treba k tomu pristúpiť. Ďakujem.
I. Štefanec, poslanec: (2008-06-25):
Nie je pravdou, čo ste hovorili, že obchody, neboli obchody ukončené skôr, ako informácia vznikla. Takisto som už predostrel dôkaz, že tomu tak nebolo. Vy ste sa pokúsili zmanipulovať vyjadrenie guvernéra Národnej banky Slovenska, ktorý hovoril o procese, nie o výške centrálne parity. Výška centrálnej parity bola známa minimálne deň vopred. Pán minister, hovoríte, že my chceme poškodiť vládu. Nuž ale vy ste poškodili dobrý obraz Slovenska aj občanov v zahraničí práve tým, že ste vrhli takýto tieň pochybnosti na Slovensko v tom dôležitom predvstupovom procese do eurozóny. No a keď hovoríte, že vraj vy ste krásne sekli do záujmov finančných skupín, vysvetlíte mi, prosím, prečo potom stámilióny Fondu národného majetku ste presmerovali do J & T, prečo miliardu z predaja Bratislavskej teplárenskej spravuje za nejasných okolnosti J & T? Ďakujem.
Vašečka, Richard, poslanec NR SR (2012-12-06):
Ďakujem za slovo. Ja môžem povedať, že som veľmi rád, že môžem byť počúvajúcim na prednáške pána Kollára a že ma uspokojila táto prednáška viac ako prednáška iného prednášajúceho, pána Blahu, ktorú som si tiež vypočul, ešte myslím v piatok, áno, k dani z príjmu. Áno, v piatok, nie k dani z príjmu, bol... To je jedno. Ale chcel by som také dve krátke faktické poznámky. Jedna vec, ktorú pán Kollár hovoril, že povedzte pravdu. Ja chápem, že situácia je zlá. A mne to, čo mi naozaj nevyhovuje na politike, je to, že sa robia všelijaké zahmlievania a snaží sa vysvetliť niečo nejak inak, než to v skutočnosti je. Prihováram sa aj ja, povedzte pravdu. A jedna taká možno malá poznámočka. V niektorých firmách dávajú 13. a 14. plat dokonca v niektorých organizáciách. Tak ja som vlastne pochopil pri prednáške pána Kollára, ktorý nadväzoval na pána Brocku, že vy vlastne ľuďom garantujete 11. plat a 12. im zoberiete. Tak to je zaujímavý prístup. Namiesto toho, aby ste ponúkli 13. a 14. plat, tak niektorým ponúknete 11. plat a dvanásty im zoberiete. Ďakujem.
P. Hrušovský, predseda NR SR: (2003-12-12):
(Hlasovanie.) 140 prítomných, 104 za návrh, 5 proti, 28 sa zdržalo, 3 nehlasovali. Návrh sme schválili. Poprosím pána poslanca Vavríka, aby z poverenia výboru pre obranu a bezpečnosť uviedol hlasovanie k prerokúvanému vládnemu návrhu zákona o ochrane utajovaných skutočností a o zmene a doplnení niektorých zákonov (tlač 452). Nech sa páči, pán poslanec Vavrík. R. Vavrík, poslanec: Ďakujem pekne. Pán predseda, prosím, aby ste dali hlasovať k vládnemu návrhu zákona (ruch v sále) o ochrane utajovaných skutočností, a to v zmysle rokovacieho poriadku podľa § 73 ods. 3 písm. c), aby Národná rada sa uzniesla na tom, že prerokuje tento návrh zákona v druhom čítaní.
Kollár, Boris, predseda NR SR (2021-10-26):
Ďakujem. (Prerušenie rokovania o 12.06 hodine.) (Pokračovanie rokovania o 14.00 hodine.)
A. Belousovová, podpredsedníčka NR SR: (2007-10-25):
Pán navrhovateľ, pán minister, chcete zaujať k rozprave stanovisko? Nie. Pán spoločný spravodajca? Nie. Prerušujem rokovanie o tomto bode programu. Ďalej pristúpime k druhému čítaniu o vládnom návrhu zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov . Vládny návrh zákona ste dostali pred prvým čítaním ako tlač 384 a spoločnú správu výborov máte ako tlač 384a. Prosím opäť pána ministra financií Slovenskej republiky pána Jána Počiatka, aby tento vládny návrh zákona odôvodnil. Máte slovo, pán minister.
Richter, Ján, minister práce, sociálnych vecí a rodiny SR (2017-02-09):
Máme dlhodobo, v podstate už tretiu fázu Národná sústava povolaní, Národná sústava kvalifikácií, povolanie je u nás v rezorte gestorované, kvalifikácia je v rezorte školstva, to znamená, prvá sústava má zadefinovať obsah požiadaviek na konkréte remeslo, povolanie a druhá sústava, ktorá je na školstve, má povedať, akým spôsobom z hľadiska vzdelania tento cieľ, cieľ dosiahnuť. Môžem hovoriť len, len za svoj rezort, čo sa týka Národnej sústavy povolaní, dnes je viacej ako 1 200 presných profesií zaprezentovaných, uvedené na základe konkrétnych požiadaviek zamestnávateľa, čo by mali obsahovať. Je teraz v tomto prípade skôr na rade ministerstvo školstva, aby túto otázku vedelo premeniť do tej aplikačnej fázy, aby sme jednoducho podľa požiadaviek zamestnávateľov vedeli pripravovať pre trh práce kvalifikovanú silu, ktorá by sa promptne na trhu práce vedela uplatniť.
Viskupič, Marián, poslanec NR SR (2020-04-22):
Ďakujem za slovo. Vážený pán predsedajúci, vážený pán minister, ctené kolegyne, kolegovia, koronavírus nám pripravil náročné a hektické časy a musíme na dennej báze reagovať. Preto aj aktuálne prerokúvaný zákon bude vhodné doplniť ešte o nasledujúci pozmeňovací návrh. Dovoľte mi ho najprv odôvodniť. Z dôvodu mimoriadnych a neplánovaných väčších výdavkov a menších príjmov štátneho rozpočtu si Slovensko bude musieť požičať v tomto roku prostredníctvom emisií štátnych cenných papierov výrazne vyššiu sumu ako 5,4 mld. eur, ktorú máme schválenú v zákone č. 468/2019 Z. z. o štátnom rozpočte na rok 2020. Navýšenie tejto hodnoty je podľa súčasného zákona č. 386/2002 Z. z. o štátnom dlhu a štátnych zárukách limitované na 6,3 mld. eur. Ministerstvo financií Slovenskej republiky však pravdepodobne dosiahne túto hraničnú hodnotu 6,3 mld. eur už v máji 2020 a podľa platnej legislatívy už nebude môcť kryť svoje ďalšie záväzky novými emisiami štátnych cenných papierov až do konca roku 2020. Toto by spôsobilo postupne stratu likvidity a neskôr platobnú neschopnosť štátu, keďže hrozí, keďže hrozí, že Slovensko nebude mať dostatok finančných zdrojov na krytie všetkých svojich záväzkov v tomto roku. Je preto nevyhnutné zmeniť celkovú hodnotu zdrojov z predaja štátnych cenných papierov a úverov na krytie záväzkov spôsobom, že emisie vydané v období pandémie sa nezapočítajú do limitov určených v zákone o štátnom rozpočte na rok 2020 a v zákone o štátnom dlhu a štátnych zárukách. Týmto spôsobom sa umožní plynulé financovanie štátu v priebehu celého tohto roka. Teraz prečítam úplne znenie pozmeňovacieho návrhu. Pozmeňujúci a doplňujúci návrh poslanca Národnej rady Slovenskej republiky Mariána Viskupiča k vládnemu návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení zákona č. 75/2020 Z. z. (tlač 67). V súlade s ustanoveniami zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladám nasledujúci pozmeňujúci a doplňujúci návrh k tomuto vládnemu návrhu zákona. Vo vládnom návrhu zákona navrhujem túto zmenu: K čl. I Za doterajší bod 12 sa vkladá nový bod 13, ktorý znie: „13. V § 32 sa doterajší text označuje ako odsek 1 a dopĺňa sa odsekom 2, ktorý znie: „(2) Objem zdrojov na krytie záväzkov štátu v roku 2020 získaný z emisií štátnych cenných papierov uskutočnených od začatia obdobia pandémie do konca tretieho kalendárneho mesiaca nasledujúceho po skončení obdobia pandémie najneskôr do 31. decembra 2020 sa v roku 2020 nezapočítava do limitov podľa osobitných predpisov,40z) najviac do výšky 10 mld. eur.“.“ Poznámka pod čiarou k odkazu 40z) znie: „40z) § 4 ods. 3 zákona č. 386/2002 Z. z. v znení neskorších predpisov, § 4 ods. 1 zákona č. 468/2019 Z. z.“ Doterajší bod 13 je potrebné primerane prečíslovať. Ďakujem pekne.
M. Vášáryová, poslankyňa: (2008-11-27):
Ale chcem znovu pripomenúť, pri všetkých vašich povinne optimistických slovách, ja tomu rozumiem, ste koaličný poslanec, musíte sa vyjadrovať veľmi optimisticky, ale dovolím si znovu povedať dve veci. Prvá vec, keď sa pozriete na predikciu rozpočtu ministerstva kultúry na roky 2010, 2011, tam máte sumu 3 miliardy a niečo. Takže, keď používate stále minulosť a minulosť a stále sa vraciate do minulosti, pozrite sa na budúcnosť, ktorú naplánoval dnešný minister kultúry. A po druhé. Znovu opakujem, Slovensko za posledné dva, tri roky zažilo nebývalý hospodársky rast, ktorý, ako sa zdá, sa zase niekoľko rokov vôbec nebude opakovať a podiel výdavkov na kultúru cez ministerstvo kultúry k hrubému domácemu produktu poklesol aj v porovnaní s rokom 2006 o tri desatiny. Takže ja neviem, či toto budeme považovať za veľký, skutočný úspech, alebo nie. Ale som veľmi rada, že sa zhodneme na jednom, že rezort kultúry má stále málo. Ale to je normálne, keď hovoríme o rozpočte.
T. Cabaj, poslanec: (2003-11-04):
Z. Martináková, podpredsedníčka NR SR: Pán poslanec Urbáni, nech sa páči. Pán poslanec, môžete vystúpiť v rozprave.
Glváč, Martin, podpredseda NR SR (2017-05-17):
Ďakujem. S faktickými nikto. Ukončujem možnosť prihlásenia sa. Vyhlasujem všeobecnú rozpravu za skončenú. Pani navrhovateľka už asi nie, že? Pán spravodajca? Nie. Ďakujem, prerušujem rokovanie o tomto bode programu. Ďalším bodom programu je prvé čítanie návrhu poslancov Borisa Kollára, Petra Štarchoňa, Adriany Pčolinskej, Milana Krajniaka a Petra Pčolinského na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov. Návrh zákona je pod tlačou 526, návrh na jeho pridelenie na prerokovanie výborom je v rozhodnutí 542. Dávam slovo poslancovi Petrovi Štarchoňovi, aby návrh zákona uviedol. Nech sa páči, pán poslanec. (Rokovanie o návrhu poslancov Národnej rady Slovenskej republiky Borisa Kollára, Petra Štarchoňa, Adriany Pčolinskej, Milana Krajniaka a Petra Pčolinského na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov , tlač 526.)
Beluský, Martin, poslanec NR SR (2018-05-28):
Ďakujem za slovo. Natália, ty si na začiatku svojho príspevku hovorila o Hippokratovej prísahe, teda o texte, na ktorý prisahajú budúci lekári. Ja si dovolím pripomenúť, že aj my poslanci Národnej rady Slovenskej republiky sme skladali prísahu, resp. sľub pri začiatku výkonu nášho poslaneckého mandátu, ktorý znel: „Sľubujem na svoju česť a svedomie vernosť Slovenskej republike. Svoje povinnosti budem plniť v záujme jej občanov, budem dodržiavať ústavu a ostatné zákony a pracovať tak, aby sa uvádzali do života“. Pri tejto príležitosti je treba pripomenúť to, čo hovorí ústava v druhom dieli, základné ľudské práva a dohody v čl. 15 ods. 1, citujem: „Každý má právo na život. Ľudský život je hodný ochrany už pred narodením.“ Preto ja dúfam a verím, že svedomie, vedomie a sľub, ktorý sme na začiatku volebného obdobia všetci dali, bude silnejší ako nejaký stranícky príkaz alebo dilema, či podporiť, alebo nepodporiť návrh zákona z dielne poslaneckého klubu Ľudovej strany Naše Slovensko. Ďakujem.
P. Hrušovský, predseda NR SR: (2004-10-26):
(Hlasovanie.) 137 prítomných, 137 za návrh. Body zo spoločnej správy, tak ako ich uviedol pán spoločný spravodajca, sme schválili. Ďalší návrh.
Sulík, Richard, predseda NR SR (2010-07-09):
Ďakujem. Prosím, zaujmite svoje miesta v rokovacej sále. Konštatujem, že všetky pani poslankyne a páni poslanci zložili ústavou predpísaný sľub. Predtým ako vyhlásim desaťminútovú prestávku na to, aby zamestnanci kancelárie mohli zapracovať nové mená do hlasovacieho systému, chcel by som sa poďakovať opozícii za hladký priebeh dovolenia a zloženia sľubu náhradníkov a že teda umožnili takúto skorú uznášaniaschopnosť. Ďakujem. Prosím poslancov, aby si počas prestávky vybrali z hlasovacieho zariadenia kartu, a súčasne prosím nových poslancov, aby si vyzdvihli hlasovacie karty. Pokračujeme ďalej o 11.30 hod. (Prestávka.) (Po prestávke.)
Zmajkovičová, Renáta, podpredsedníčka NR SR (2014-09-10):
Ďakujem, pán minister. Pani spravodajkyňa sa nevyjadrí k rozprave. Prerušujem rokovanie o tomto bode programu. Nasledujúcim bodom programu je prvé čítanie o vládnom návrhu zákona, ktorým sa dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov . Vládny návrh zákona je pod tlačou 1112, návrh na jeho pridelenie na prerokovanie výborom je v rozhodnutí číslo 1133. Opäť poprosím podpredsedu vlády a ministra vnútra Roberta Kaliňáka, aby vládny návrh zákona uviedol.
Grendel, Gábor, podpredseda NR SR (2020-09-29):
S reakciou na faktické poznámky, pán poslanec Bubnár.
P. Hrušovský, predseda NR SR: (2004-05-27):
(Hlasovanie.) 116 prítomných, 79 za, 1 proti, 35 sa zdržalo, 1 nehlasoval. Návrh uznesenia sme schválili.
Laurenčík, Milan, podpredseda NR SR (2021-05-27):
Faktickú poznámku má pripravenú aj pán poslanec Stanislav Mizík. Nech sa páči.
Grendel, Gábor, poslanec NR SR (2018-02-09):
Ďakujem za slovo. Dve poznámky, najprv k tomu slávnemu Googlu. Vážení, Google nie je žiadnym zdrojom informácií. Google je vyhľadávačom týchto zdrojov. Napríklad, keď do Google napíšete modernizácia ozbrojených síl, tak medzi prvými odkazmi vám vyskočí tlačová správa z webovej stránky ministerstva obrany. To chcete povedať, že to je nedôveryhodné, lebo je to z Googlu? Druhá vec. Pán predseda Danko, najprv poviete, že ste za odbornú diskusiu a nie za osobné útoky. Problém je, že odborne ste nič nevyvrátili z toho, čo tu zaznelo, a vzápätí ste osobne zaútočili na celú opozíciu, či parlamentnú alebo mimoparlamentnú.
Mizík, Stanislav, poslanec NR SR (2021-10-05):
Ďakujem za slovo. Pán Dostál, povedali ste, že dúfate, že pán Podmanický bude tento návrh predkladať ešte dlho. Tým ste povedali toto, po prvé z vašej strany SaS nemáte politickú vôľu odbremeniť obyčajné predavačky či iné povolania, aby si aspoň jeden týždeň oddýchli, jeden deň v týždni oddýchli. Vy by ste ich nechali otročiť, vy by ste nechali otročiť státisíce žien a mužov za pultami nielen celý týždeň vrátane nedele, ale aj 20 hodín denne. Čo 20, aj 40! Však čo keď sa zachce pánovi Sulíkovi teplé rožky o jednej v noci či vašej kolegyni lodičky? Vidíte, pán Dostál, komunisti boli tolerantní, dovolili ľuďom v nedeľu doobeda ísť do kostola a poobede ísť na fodbal. Druhá vec, čo vyplynulo z vašej debaty. Nerešpektujete absolútne kresťanov, ktorí majú bežne omše v nedeľu doobeda, vy ich asi nenávidíte. A pýtali ste sa, prečo v nedeľu. A prečo nie v sobotu? ste povedali. Aha, tu je pes zakopaný! Prezradili sa, viem, kedy sa tá vaša sloboduro... slobodomurárska lóža schádza – je to sobota, pán Dostál. A po tretie. Vy ste prorocký šaman. Vy si asi myslíte, že vaša vláda bude večne fungovať a Podmanický bude predkladať ešte veľa, veľa rokov tento zákon. To je naozaj čudné, vy veľmi skoro padnete. Ďakujem.
Pellegrini, Peter, predseda NR SR (2015-12-11):
Pán poslanec Lipšic. (Reakcia z pléna.) Pán poslanec Hraško, kľud.
Laššáková, Jana, podpredsedníčka NR SR (2015-09-30):
Príjemné dobré ráno. Vážené panie poslankyne, páni poslanci, otváram deviaty rokovací deň 54. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci: Pavol Frešo, Eva Hufková, Anton Martvoň, Jozef Mihál, Magdaléna Vášáryová. O ospravedlnenie neúčasti z dôvodu práceneschopnosti požiadal poslanec Dušan Čaplovič. Na zahraničnej pracovnej ceste sú poslanci Národnej rady Otto Brixi, Martin Fronc, Darina Gabániová, Pavol Goga, Helena Mezenská, Oľga Nachtmannová. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon), ktorý prerokúvame v skrátenom legislatívnom konaní. Vládny návrh zákona je pod tlačou 1782, výsledky rokovania výborov sú v tlači 1782a. Prosím, ministra dopravy, výstavby a regionálneho rozvoja Slovenskej republiky Jána Počiatka, aby vládny návrh zákona odôvodnil. Nech sa páči, pán minister, máte slovo. [Rokovanie o vládnom návrhu zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a ktorým sa dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov , tlač 1782.]
A. Belousovová, podpredsedníčka NR SR: (2006-12-14):
(Akt tajného hlasovania.)
Hrušovský, Pavol, podpredseda NR SR (2011-02-08):
Panie poslankyne, páni poslanci, budeme pokračovať v prerušenom rokovaní, pán poslanec Kaliňák, o návrhu na odvolanie člena Dozornej rady Úradu pre dohľad nad zdravotnou starostlivosťou a na zvolenie nového člena Dozornej rady Úradu pre dohľad nad zdravotnou starostlivosťou , tlač 216. Poprosím teraz pána ministra Uhliarika, ministra zdravotníctva, aby uviedol dôvody, ktoré viedli vládu k návrhu na odvolanie, ako aj dôvody, ktoré viedli k návrhu na zvolenie nového člena. Pán minister, máte slovo.
M. Číž, podpredseda NR SR: (2006-08-03):
Vážený pán poslanec, postupne spejete do situácie, kde s vami budú členovia nášho klubu komunikovať iba vtedy, keď to bude nevyhnutné, lebo tento spôsob komunikácie „hlúpy“ a podobne a ten vizionársky výraz, ktorý máte upretý do budúcnosti, ako vám jednoducho nesluší a nenáleží. A chcem vám povedať, že obvykle strácajú tieto typy osobných vlastností ľudia v 25. roku veku a že ďalej to potom... Ďakujem všetkým vašim kolegom, že tieto spôsoby nepoužívajú a chcel by som sa venovať vecnejšiemu dialógu, len opäť tým povýšeným spôsobom tu vyprávate o Generálnej prokuratúre, a pritom ste človek, ktorý bol viac-menej 8 rokov zodpovedný za legislatívnu činnosť, 4 roky určite, za legislatívnu činnosť v Slovenskej republike. Patrili ste k tvorcom programového vyhlásenia vašich vlád a teraz začnete tu prednášať rôzne záležitosti, ktoré sú výrazne nekorektné. Ak hovoríte o prokuratúre ako o nejakom sovietskom relikte a nestihli ste niektoré lekcie na právnickej fakulte, tak si pozrite Grófa Monte Christa a uvidíte, že tam je funkcia generálneho prokurátora, hrá tam veľkú rolu. (Potlesk.) Takže minimálne tento význam si skúste zafixovať a skúste korektne. Ja naozaj nepotrebujem tento typ dialógu, ale „mafia-friendly“ a podobné nezmysly sem jednoducho nepatria. Žiadny významný výsledok u vás počas vašej činnosti ministra sa nám nepodarilo zaregistrovať. Od prokurátorského dohľadu, od ďalších aktivít v oblasti kontroly v sfére verejnej správy, nejaké posuny vo fungovaní základných inštitútov súdneho systému u nás, ani ste ich nenaznačili. Ak som s niečím u vás v živote súhlasil, to sú dve veci a prvá bola, oceňoval som váš kladný vzťah k zákonu o preukazovaní pôvodu majetku, a dokonca aj k trestnej zodpovednosti právnických osôb. Osobne ju mám, ale viete veľmi dobre, že ide o kontroverznú vec, že v spoločnosti sú jednoducho na túto tému... (Prerušenie vystúpenia časomierou.) (Potlesk.)
Laššáková, Jana, podpredsedníčka NR SR (2015-11-27):
Pán poslanec Fecko, nech sa páči.
Milanová, Natália, poslankyňa NR SR (2019-03-29):
Ďakujem veľmi pekne za slovo. Pani podpredsedníčka, ja chcem veľmi pekne poďakovať za tento príspevok, pretože zhrnula vlastne všetko, čo si myslím o tomto Istanbulskom dohovore a o tom dni a pol, ktorý sme tu strávili debatou, diskusiou, alebo ako to nazvať, o ňom. Veľmi ma mrzí, že táto téma sa spolitizovala a že poslúžila na v podstate propagandistické a predvolebné účely. Ja vnímam tému násilia na ženách veľmi citlivo, hoci úprimne poviem, že osobne, chvalabohu, som sa s ňou nikdy nestretla a ani vo svojom okolí nemám známe dievčatá, ženy, ktoré by sa s ním stretli, ale tých prípadov sú nie tisíce, podľa mňa ich je viac ako tisíce. Sú po celom Slovensku, ničia ženy, ničia celé rodiny, nehovoriac o tom, aké následky zanechávajú na deťoch. Dnes aj v našej slovenskej legislatíve my už sme pomerne ďaleko v ochrane napríklad obetí trestných činov, a teda aj domáceho násilia, z čoho sa úprimne teším, bodaj by to právo fungovalo lepšie a bodaj by všetci zainteresovaní, ktorí sa tejto problematike venujú, mohli využiť všetky prostriedky na to, aby toho domáceho násilia a násilia na ženách bolo menej. Ja si vážim aj to, že napríklad v našom poslaneckom klube máme rozdielne názory na túto tému, a som veľmi rada, že sme ochotní diskutovať, hovoriť si názory pre a proti. Ja spadám do kategórie, že budem hlasovať proti uzneseniu, a teda za tento dohovor. Ďakujem veľmi pekne.
P. Prokopovič, poslanec: (2001-10-03):
„V súlade s § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky Národná rada Slovenskej republiky prerokuje návrh zákona v druhom čítaní.“ J. Migaš, predseda NR SR: Hlasujeme o tom, aby sme uvedený zákon prerokovali v druhom čítaní. (Hlasovanie.) Prezentovalo sa 100 poslancov, za 96, proti nikto, zdržal sa 1, nehlasovali 3. Konštatujem, že Národná rada sa uzniesla, že tento vládny návrh zákona prerokuje v druhom čítaní. Druhé hlasovanie.
Tomanová, Viera, poslankyňa NR SR (2015-05-12):
Ďakujem pekne, pani predsedajúca. Pán podpredseda Číž, ja si dovolím poďakovať za vaše vystúpenie, ktoré má vždy obrovské množstvo zrniek múdrosti v sebe. Pán Kaník, neustále obhajujete niečo, čo je neobhájiteľné. Nehnevajte sa, už som vám to povedala niekoľkokrát. Neobhajujte to, kde ste sa sekli v analýze. Maličkosť, iba 88,8 mld. korún. Mám hovoriť o tom, ako ste stanovili poplatky za vedenie účtov za správu fondov? Ako boli vysoké? Koľko zarábali sprostredkovatelia? Za zmluvu brali od 2 700 do 8 400 korún? Toto mám hovoriť? Mám hovoriť o tom, že anuitná časť je totálne, bola totálne nevykonateľná tak, ako ste ju nastavili? Že až my sme ju upravovali? Že dediť nebolo absolútne možné iba dovtedy, kým človek žil? A to, myslím si, že je skutočne nehumánne, aby sme počítali so smrťou svojho partnera v ekonomicky aktívnom veku. A mám hovoriť o všetkých týchto veciach? Mám hovoriť o tom, hovoríte o bezpečných investíciách, že boli nakúpené akcie Lehman Brothers? Akú majú hodnotu? Nulovú. Akú majú hodnotu dlhopisy grécke, španielske, portugalské, maďarské? Prosím vás? Veď konečne sa spamätajte a hovorte ľuďom pravdu. (Potlesk.)
Dostál, Ondrej, poslanec NR SR (2020-04-20):
Pán predsedajúci, dajte, prosím, hlasovať o tom, že Národná rada prerokuje vládny návrh zákona v druhom čítaní.
Paška, Pavol, predseda NR SR (2012-08-01):
Vážené pani poslankyne, páni poslanci, budeme teraz pokračovať v prerušenom rokovaní o programe 4. schôdze. Budeme pokračovať v prerušenej rozprave o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony (tlač 168). Pána ministra tu máme, pána spravodajcu tu máme. Písomne sú ešte prihlásení do rozpravy páni poslanci Novotný, Kaník a pani poslankyňa Gibalová. Pán poslanec Novotný. Potom dám možnosť prihlásiť sa do rozpravy ústne.
Grendel, Gábor, podpredseda NR SR (2021-05-27):
A vyjadrujte sa, prosím, k vystúpeniu pána poslanca Mazureka.
Horváthová, Eva, poslankyňa NR SR (2014-06-24):
Ďakujem pekne za slovo. Vážený pán poslanec Novotný, ďakujem za váš príspevok. Zaujímavé si vypočuť takéto podprahové vnímanie dôvodov, prečo pán prezident vrátil tento návrh zákona. Moje vystúpenie možno nebolo politické, ale bolo faktické. Schválne som citovala z listu prezidenta, schválne som citovala z listu poslancov klubu OĽaNO, aby bolo zrejmé, čoho sa držal pán prezident a k akým nehoráznym administratívnym chybám došlo pri vsunutí tejto prílohy k tomuto zákonu. Chcem, aby to zaznelo, aby ministerstvo si uvedomilo, aké chyby sa robia. Pre mňa je taká chyba na takom poste pri takom dlhom prerokovaní zákona absolútne neakceptovateľná. Na to som chcela ukázať a ja teda stále ostávam pri svojom teda nadprahovom vnímaní problematiky, ktorá, teda problémov, ktoré sa do tohto zákona dostali. Ďakujem.
Zmajkovičová, Renáta, podpredsedníčka NR SR (2013-06-18):
Pán poslanec Daniš.
Petrák, Ľubomír, poslanec NR SR (2018-06-19):
Dajte, prosím, hlasovať o bodoch 12, 35, 45 a 51 spoločne s odporúčaním gestorského výboru neschváliť.
Gyimesi, Juraj, poslanec NR SR (2020-04-01):
Ďakujem pekne. Skutočne budem len veľmi krátko. By som chcel adresovať zopár slov najmä poslancom z radov opozície. Chcel by som vás s úctou požiadať o striedmosť. O striedmosť vo vyjadrovaní v tejto situácii, ktorej čelí Slovenská republika. Pán poslanec Fico na svojej tlačovej konferencii povedal, že aj jeho vlády prechádzali krízami, čo je pravda. Spomínal napríklad plynovú krízu. Musím však dodať, že žiadna z tých kríz nedosahovala rozmery tejto, ktorú zažívame dnes. Nikto z nás nikdy nepovedal to, že ak príde dobrý návrh z opozície, ktorý pomôže v tejto situácii, že ho nepodporíme. Podporíme ho a budeme veľmi radi, ak budete v tejto veci konštruktívni. A nedá mi, aby som nezareagoval aj na poslanca Mizíka, resp. jeho otázky, že kde sú tí odborníci. Za prvé, sa čudujem, pán poslanec, že sa to pýtate práve vy, ktorý neviete pracovať s počítačom. Jeden odborník sedí po mojej ľavici a dovolím si tvrdiť, že ašpiruje, a hovorím s plnou vážnosťou, ašpiruje na to, že bude najlepším ministrom financií v histórii Slovenskej republiky. (Potlesk.) Zároveň by som mu týmto chcel vyjadriť absolútnu podporu klubu OĽANO a želám mu fakt veľa zdravia a síl do ďalšej práce. Ďakujem pekne. (Potlesk.)
Federič, Igor, poslanec NR SR (2011-02-01):
Tak trochu. (Smiech v sále.)
Laurenčík, Milan, podpredseda NR SR (2021-05-04):
Prosím, prezentujeme sa a hlasujme o návrhu pána spravodajcu. (Hlasovanie.) Prítomných 130, za 129, proti 0, zdržal sa 1, hlasovali všetci. Uvedený návrh sme schválili. Pristúpime teda k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto do rozpravy? Konštatujem, že nie. Uzatváram rozpravu. Vyhlasujem ju za skončenú a pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
P. Farkas, poslanec: (2001-12-13):
J. Migaš, predseda NR SR: Pán poslanec Andrassy, nech sa páči. Ľ. Andrassy, poslanec: Ďakujem veľmi pekne, pán predseda. Chcem sa aspoň tým 55 poslancom poďakovať, že podporili 10 mil. Sk na deti a mládež a vláda dáva 300 mil. Sk na tenisové centrum. J. Migaš, predseda NR SR: Pani poslankyne, páni poslanci, budeme pokračovať. Bod č. 3. Hlasujeme o treťom pozmeňujúcom návrhu pána poslanca Andrassyho. Pán poslanec, ďalej uvádzajte hlasovanie.
Kuriak, Milan, poslanec NR SR (2023-03-14):
Ďakujem za slovo. Pani kolegyňa Marcinková, mňa tiež zaujíma, ako spomenula kolegyňa Monika Kavecká, že prečo, prečo vám tak záleží, aby nebol podporený pozmeňujúci návrh pani kolegyne Evy Horváthovej. Ako nerozumiem tomu. Nechcem, nechcem hľadať nejaké konšpirácie, ale v tomto vašom návrhu mi, mi to niečím, niečím zaváňa, aj keď nerád konšpirujem. Veľmi si vážim váš zanietený boj za práva maloletých pacientov. Naozaj vysoko si to vážim, len neviem, či to bude celkom vhodné v tento čas pripomenúť, ale veľmi živo si pamätám, ako ste zanietene bojovali, keď sa hlasovalo o ochrane počatých detí a ako ste emotívne, ako ste emotívne vytvorili príbeh, aká ste boli šťastná, že ste stihli dobehnúť do tohto pléna a zazahlasovať a zahlasovať za to, aby, aby nebolo možné narodiť sa viacerým deťom. Takže nejak mi to nesedí. Inak by som bol veľmi zvedavý na znenie tej vašej petície, ktorej ste hlavná iniciátorka, že dopodrobna keby som si to pozrel, že či tam náhodou niečo nie je skryté, nejaké možno, viete, na to, na to, ako poznám a vnímam vás za tie tri roky, vaše pohľady... naozaj, na jednej strane si vás veľmi vážim aj, aj sa teším z toho krásneho obdobia, ktoré vás čaká, len, len naozaj, tu keď si zoberiem, že ako, ako bojujete, ako sa vám nepáči vecný, vecný, argumentačný pozmeňujúci návrh odborníčky naozaj, pani profesorky, doktorky a zaznelo tu od mnohých lekárov, od mnohých lekárov tu zazneli názory, že naozaj... (Prerušenie vystúpenia časomerom.)
Jurinová, Erika, podpredsedníčka NR SR (2016-02-11):
Ďakujem pekne. Ja sa vyjadrím k stati, kde ste hovorili o minimálnej mzde, o navýšení minimálnej mzdy. No, samozrejme, navýšenie minimálnej mzdy je v našej situácii zrejme nutné a asi v tom bude ešte istý čas treba pokračovať. Na druhej strane ste zabudli podotknúť, že vlastne navýšením v takomto objeme minimálnej mzdy sa stalo, že napríklad aj učiteľom klesli osobné ohodnotenia. Takže nejaké extrémne navýšenie určite učitelia nepocítili. A ešte sa dotknem záveru vašej reči, kde ste hovorili, ak by ste teda chceli byť populistickí, všetko by ste podporili. No možnože populistickí ste tentoraz neboli, ale v rámci marketingu ste si určite nemohli dovoliť túto schôdzu odignorovať. Ďakujem.
Galko, Ľubomír, poslanec NR SR (2014-12-03):
Ďakujem pekne, kolega Lipšic, ja by som chcel podporiť a doplniť tvoje vystúpenie, no čas sa kráti a oni už to vedia. A každý jeden mesiac alebo štvrťrok je dobrý na dokončenie rozbehnutých biznisov, ale aj na zametenie, prípadné zametenie možných stôp. Tieto otázky a pochybnosti nielen nás, ale aj protestujúcich ľudí na uliciach z toho, že tento problém sa odďaľuje a riešenie, definitívne riešenie alebo korektné riešenie sa neprijíma teraz, ale sa odsúva niekedy na neurčito. Vyplývajú otázky a pochybnosti, ktoré sú absolútne, absolútne legitímne. A na záver by som si ešte dovolil doplniť, že neviem, či opozičná politika, ale akákoľvek politika – aj opozičná, aj koaličná – je kedykoľvek ísť na námestie a rozprávať sa s ľuďmi, len treba mať na to guráž a treba mať na to čistý štít. Ďakujem pekne.
Marcinková, Vladimíra, poslankyňa NR SR (2024-02-16):
Ďakujem veľmi pekne rečníkovi Ferovi Majerskému. Áno, všetky otázky, ktoré kladieš, už sú spracované, ako som spomenula, aj v tom návrhu metodického pokynu, ktorý by u nás mal podobu vykonávacieho predpisu, taký, ako majú v Českej republike a v okolitých krajinách, a tam napríklad sú veľmi detailne popísané aj situácie, aké si ty navrhol, napríklad transport. Ja len uvediem, čo majú v Českej republike v rámci transportu: s prihliadnutím ku kapacitným a priestorovým možnostiam je zákonnému zástupcovi umožnená prítomnosť pri prevozu dítětě, a sú tam možnosti prevozu, ako si spomínal, či ide o vrtuľník, alebo, alebo o sanitku. Čiže áno, v tej aplikačnej praxi sa môžu stať situácie, ako si aj ty povedal, tie život zachraňujúce, kde si tú otázku zdravotník môže klásť, ale je veľmi dôležité povedať, že tieto veci, napríklad pri život zachraňujúcich úkonoch, my už dnes máme upravené, a to je práve aj to právo na ochranu zdravia, ktoré máme zakotvené v čl. 41 ústavy, kde ty, keď ideš zachraňovať život dieťaťu, tam neriešiš, či sa na to pozerá, alebo nepozerá rodič, či je tam, alebo nie je tam, jednoducho pichneš mu, čo mu potrebuješ pichnúť, aby si ho zachránil. Tá záchrana toho života je vždy nadriadená alebo prioritizovaná pri, pri čomkoľvek. Čiže ja chápem, že si kladieš tieto otázky ako kriticky mysliaci človek, ale už sú v našom právnom poriadku ošetrené, čiže toto, ak by sme prijali v tom rámci, v akom to ja dnes ponúkam ako návrh novely, tak tieto situácie nebudú situáciami, ktoré budú nejako v rozpore alebo v strete s tým uvažovaním zdravotníka alebo jeho postupom, ktorý si tu ty načrtol. A viac potom ďalej ešte v rozprave, aj k pánovi Janckulíkovi tú finančnú tému, ktorú navrhol, myslím, že tu nebol, keď sme sa bavili o... (Prerušenie vystúpenia časomerom.)
Hrnko, Anton, poslanec NR SR (2018-09-18):
Pán poslanec Uhrík, vy sa tu tvárite ako národovec, ale ako národovec alebo občan sebavedomý Slovenskej republiky by ste mali vedieť, že na Slovensku Slováci nie sú nikde v menšine. Aj tam, kde je len jeden, je stále príslušníkom väčšiny. Je ho tam len menej. Na Slovensku nie sú Slováci v pozícii príslušníkov národnostnej menšiny. To by ste mali vedieť a to by ste si mali zapamätať. Druhá vec. Neverte to, čo vám tuto rozpráva nejaký Mazurek, ktorý nevie vôbec, čo pani ministerka v týchto veciach urobila. Len si nejakým spôsobom túto... (Reakcia z pléna. Prerušenie vystúpenia predsedajúcim.)
B. Bugár, podpredseda NR SR: (2006-04-21):
Dávam slovo spoločnému spravodajcovi z výboru pre hospodárstvo, privatizáciu a podnikanie pánovi poslancovi Janišovi, aby informoval Národnú radu o výsledku prerokovania tohto návrhu vo výboroch. Nech sa páči.
Baránik, Alojz, poslanec NR SR (2017-09-07):
Ďakujem. Ja len krátko, lebo v podstate už všetko bolo povedané o tom, aké sú dôvody a prečo sú dôvody na odvolanie ministra Richtera. Tie dôvody sú, samozrejme, mnohé a boli mnohé aj vtedy, keď bol odvolávaný prvýkrát. Ale čo je zaujímavé, že sme sa nejako zhodli všetci na tom, že je nepochopiteľné, ako je možné, že opozícia alebo veľmi veľa slušných ľudí, tých 600- alebo 700-tisíc ľudí, ktorí prečítali ten článok Natálie Blahovej, ktorý údajne bol príčinou tejto hystérie. Ako je to možné, že sa nevieme zhodnúť na tom, že kde je pravda? A ako je to možné, že pán minister Richter a pán premiér, že majú tak úplne diametrálne a presvedčivo odlišné názory od všetkých tých, ktorých my považujeme za slušnú väčšinu? Prečo existujú také obrovské, taká obrovská priepasť medzi tvrdeniami našimi a tvrdeniami týchto pánov z koalície? A tu sa dostávame k tomu, čo ja považujem za to hlavné, dva dôvody tohto stavu. Vtip je v tom, že u nás boli orgány činné v trestnom konaní úplne ovládnuté touto garnitúrou. A tá garnitúra má jednu vlastnosť, že si zabezpečila beztrestnosť tým, že tam dosadila rovnakých ľudí, ako sú oni sami, že políciu ovláda ich minister, ktorý je taký istý, ako sú pán Fico a pán Richter. A že pán Čižnár aj spolu s pánom Kováčikom sú presne toho istého razenia, že akosi majú to v tej hlave nejak inak, ako to máme my. A čo je tým dôvodom, že to takto je? Tým dôvodom je to, o čom píše autorka Martha Stout v jej knihe o sociopatovi v susedstve. Je to človek, ktorý vyzerá tak ako my, ale má jednu špeciálnu vlastnosť. Nemá svedomie. Preto keď som skôr hovoril o tom, že pán premiér že je sociopatický klamár, tak ja som nevyjadroval, nechcel som mu nejako nadávať. Ja som len vyjadril názor na to, že je súčasťou tej menšiny, táto autorka hovorí, že sa jedná o 4 % ľudí, ktorí, u ktorých absentuje svedomie, a preto sú schopní a ochotní urobiť čokoľvek, povedať čokoľvek, čo im vyhovuje. A psychopatom nie je len ten, kto vraždí alebo znásilňuje, je to, môže to byť človek, ktorý svoje psychopatické alebo sociopatické sklony prejavuje inak. Napríklad tak, že vie dokonale klamať. Alebo tak, že vie dokonale kradnúť. Alebo nejak inak. Ale podstata problému je tá, že my sme ovládnutí jednou menšinou v našej spoločnosti, údajne každý dvadsiaty piaty človek je taký, a tá menšina má jednu špecifickú vlastnosť, alebo každý jej príslušník, že nemá svedomie. Tí, ktorí budú hlasovať proti odvolaniu alebo nebudú hlasovať za odvolanie ministra Richtera, teda vedia, kam patria. Ďakujem.
Paška, Pavol, predseda NR SR (2013-06-26):
Chcete reagovať, pán poslanec?
Šeliga, Juraj, podpredseda NR SR (2020-10-13):
Poslanec Kotleba.
Ďuriš Nicholsonová, Lucia, podpredsedníčka NR SR (2018-06-19):
Panie poslankyne, páni poslanci, teraz máte možnosť prihlásiť sa do rozpravy k tomuto bodu ústne. Končím možnosť prihlásiť sa do rozpravy. Neprihlásil sa nikto. Týmto vyhlasujem rozpravu za skončenú. Pán navrhovateľ, pán poslanec Vážny, nech sa páči, záverečné slovo.
Číž, Miroslav, podpredseda NR SR (2015-09-30):
Do rozpravy sa ešte prihlásil pán spravodajca. Má slovo. Pardon, ešte ale, pán spravodajca, máme dve faktické poznámky, ktoré najskôr musíme vybaviť. S faktickými poznámkami sa prihlásil pán poslanec Novotný a Kuffa. Slovo má pán poslanec Novotný.
Laurenčík, Milan, podpredseda NR SR (2020-07-24):
S reakciou, pani poslankyňa Anna Zemanová.
Blanár, Juraj, podpredseda NR SR (2023-03-14):
Pán poslanec, nechal som vás v procedurálnom návrhu, aby ste vystúpili, ale myslím si, že to malo skôr faktickú podstatu k vystúpeniu, avšak na toto rokovací poriadok rovnako myslí, pretože toto je vyjadrenie pána predsedu Národnej rady, o ktorom ste hovorili. Máte možnosť podať podnet na mandátový a imunitný výbor, tak ako to urobil napríklad v minulosti pán poslanec Benčík na pána poslanca Suju. Vy to môžte urobiť v tom prípade na pána Lehotského, lebo myslím si, že naozaj je potrebné tu sa vrátiť k normálnosti a ak niekto je presvedčený, že niekto je fašista, tak to musí zdokumentovať a jasne popísať a v opačnom prípade sa každý môže byť, cítiť dotknutý. Takže odporúčam vám, pán poslanec... (Reakcia z pléna.) Ja rozhodne toto neschvaľujem a ani by som to nikdy nepoužíval, ale... (Reakcia z pléna.) Myslím si, že môžete to rovnako namiesť na poslaneckom grémiu, ale predovšetkým by som odporúčal, dajte podnet na pána poslanca Lehotského. Teraz vystúpi v rozprave pani poslankyňa Žitňanská a po nej pán poslanec Šefčík.
Nicholsonová, Lucia, podpredsedníčka NR SR (2016-06-15):
Ďakujeme aj my. Na vaše vystúpenie zareagujú piati páni poslanci s faktickými poznámkami. Nech sa páči, pán poslanec Dostál.
Kondrót, Maroš, poslanec NR SR (2018-09-13):
Teraz pristúpime k hlasovaniu o pozmeňujúcich návrhoch z rozpravy. O pozmeňujúcom návrhu poslancov Veroniky Remišovej a Eduarda Hegera nemôžeme hlasovať, pretože bol schválený bod 23 spoločnej správy.
Mikolaj, Ján, poslanec NR SR (2010-09-09):
Vážený pán minister, problém je v tom, že niektoré základné a stredné školy verejne deklarovali, že zákon nedodržia. Dokonca to deklarovali vo verejných médiách. Ten zoznam určite je na ministerstve školstva aj Štátna školská inšpekcia má. A povedali, že symboly neboli a nebudú. Zákon o štátnych symboloch je platný od roku 1993. Toto bola len novela tohto zákona, ktorá upresňovala otázku štátnych symbolov vo vzťahu k školám a niektorým ďalším verejným inštitúciám alebo niektorým zastupiteľským orgánom. Čiže relevantné podnety na porušenie zákona tu sú, bez ohľadu na to, aký je váš alebo môj názor na tento zákon. A preto sa vás na to pýtam, pretože Štátna školská inšpekcia predkladá správu o svojej činnosti vám, a vy dokonca schvaľujete štruktúru správy, čo všetko Štátna školská inšpekcia vykonáva. Aj plán práce, myslím, schvaľujete Štátnej školskej inšpekcii. A pokiaľ takéto nedostatky sú verejne publikované, si myslím, ste povinný voči tomu zasiahnuť. Okrem toho ministerstvo školstva je zriaďovateľom niektorých špeciálnych škôl alebo bilingválnych gymnázií, takže tam tá zodpovednosť už je v podstate stopercentná.
P. Paška, predseda NR SR: (2007-09-20):
(Prestávka.) (Po prestávke.)
Matej, Ondrej, poslanec NR SR (2010-08-04):
Ďakujem pekne. Pán poslanec Mikolaj, ja keď som vás počúval, tak ma prekvapilo, ako ste veľmi podrobne podrobili kritike práve časť Doprava. A chvíľu som rozmýšľal, prečo asi ste to urobili, či ste nemali byť ministrom dopravy vy za predchádzajúce 4 roky. A potom som si spomenul, že ste vy pôsobili ako riaditeľ Slovenskej správy ciest. A rád by som vám pripomenul, že za vášho šéfovania tejto inštitúcie ste trasovali aj jestvujúcu D1, určite aj niektoré rýchlostné komunikácie. A ja sa vás chcem spýtať, keď ste trasovali úsek D1, Beharovce, víťaza v našom Prešovskom kraji a vlastne pri transformovaní sa rozhodlo, že bude tam jednokomorový alebo jednotubusový tunel popod Branisko, ako chcete nazvať, tak aby sme neklamali občanov Slovenskej republiky, túto komunikáciu, tento úsek, dneska podľa noriem, na ktoré sa vy odvolávate. A ľudia z brandže veľmi dobre vedia, že dneska môžeme kľudne tento úsek pomenovať tak, ako to je. A to je rýchlostná komunikácia. A to je ešte na zváženie, či to nie je cesta I. triedy. A preto vás poprosím, že by sme do budúcna sa držali tej profesijnej roviny. Ďakujem pekne.